CELEX: 32020R0271
Language: fi
Date: 2020-02-20 00:00:00
Title: Neuvoston Asetus (EU) 2020/271, annettu 20 päivänä helmikuuta 2020, kalastusmahdollisuuksien jakamisesta Euroopan unionin ja Seychellien tasavallan välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan (2020-2026) nojalla

28.2.2020   
               
               
                  FI
               
               
                  Euroopan unionin virallinen lehti
               
               
                  L 60/1
               
            
         NEUVOSTON ASETUS (EU) 2020/271,
         annettu 20 päivänä helmikuuta 2020,
         kalastusmahdollisuuksien jakamisesta Euroopan unionin ja Seychellien tasavallan välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan (2020-2026) nojalla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvosto antoi 15 päivänä heinäkuuta 2019 komissiolle luvan aloittaaa neuvottelut Seychellien tasavallan, jäljempänä ’Seychellit’, kanssa Euroopan unionin ja Seychellien tasavallan välisestä uudesta kestävää kalastusta koskevasta kumppanuussopimuksesta, jäljempänä ’kumppanuussopimus’, ja sen täytäntöönpanoa koskevasta uudesta pöytäkirjasta, jäljempänä ’pöytäkirja’.
                  
               
                     (2)
                  
                  
                     Neuvottelut saatettiin menestyksekkäästi päätökseen, kun kumppanuussopimus ja pöytäkirja parafoitiin 22 päivänä lokakuuta 2019.
                  
               
                     (3)
                  
                  
                     Kumppanuussopimuksella kumotaan Euroopan yhteisön ja Seychellien tasavallan välinen kalastuskumppanuussopimus (1), joka tuli voimaan 2 päivänä marraskuuta 2007 kuuden vuoden ajaksi. Sen voimassaoloa on jatkettu ilman eri toimenpiteitä, joten se on edelleen voimassa.
                  
               
                     (4)
                  
                  
                     Viimeisin Euroopan yhteisön ja Seychellien tasavallan välisen kalastuskumppanuussopimuksen täytäntöönpanoa koskeva pöytäkirja (2) allekirjoitettiin 18 päivänä joulukuuta 2013 ja sitä sovellettiin väliaikaisesti 18 päivästä tammikuuta 2014. Sen voimassaolo päättyi 17 päivänä tammikuuta 2020.
                  
               
                     (5)
                  
                  
                     Kumppanuussopimus ja pöytäkirja allekirjoitettiin neuvoston päätöksen (EU) 2020/272 (3) mukaisesti 24 päivänä helmikuuta 2020 sillä varauksella, että niiden tekeminen saatetaan myöhemmin päätökseen.
                  
               
                     (6)
                  
                  
                     Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan koko soveltamiskaudeksi.
                  
               
                     (7)
                  
                  
                     Kumppanuussopimuksen ja pöytäkirjan olisi tultava voimaan mahdollisimman pian, ottaen huomioon unionin kalastustoimintaan Seychellien kalastusalueella liittyvä taloudellinen merkitys ja tarve vähentää mahdollisimman paljon tällaisen toiminnan keskeytymistä.
                  
               
                     (8)
                  
                  
                     Pöytäkirjaa sovelletaan väliaikaisesti sen allekirjoituspäivästä, jotta unionin alukset voivat jatkaa kalastustoimintaansa. Tätä asetusta olisi sen vuoksi sovellettava samasta päivästä,
                  
               ON HYVÄKSYNYT TÄMÄN ASETUKSEN:
         
            1 artikla
            Euroopan unionin ja Seychellien tasavallan välisen kestävää kalastusta koskevan kumppanuussopimuksen täytäntöönpanoa koskevan pöytäkirjan (2020-2026), jäljempänä ’pöytäkirja’, mukaisesti vahvistetut kalastusmahdollisuudet jaetaan jäsenvaltioiden kesken seuraavasti:
            
                        a)
                     
                     
                        kurenuottaa käyttävät tonnikala-alukset:
                        
                                    Espanja:
                                 
                                 
                                    22
                                 
                                 
                                    alusta
                                 
                              
                                    Ranska:
                                 
                                 
                                    16
                                 
                                 
                                    alusta
                                 
                              
                                    Italia:
                                 
                                 
                                    2
                                 
                                 
                                    alusta
                                 
                              
                  
                        b)
                     
                     
                        pintasiima-alukset:
                        
                                    Espanja:
                                 
                                 
                                    2
                                 
                                 
                                    alusta
                                 
                              
                                    Ranska:
                                 
                                 
                                    4
                                 
                                 
                                    alusta
                                 
                              
                                    Italia:
                                 
                                 
                                    2
                                 
                                 
                                    alusta
                                 
                              
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 24 päivästä helmikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               B. DIVJAK
            
         
         
            (1)  EUVL L 290, 20.10.2006, s. 2.
         
            (2)  Pöytäkirja Euroopan unionin ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta (EUVL L 4, 9.1.2014, s. 3).
         
            (3)  Neuvoston päätös (EU) 2020/272, annettu 20 päivänä helmikuuta 2020, Euroopan unionin ja Seychellien tasavallan välisen kestävää kalastusta koskevan kumppanuussopimuksen ja sen täytäntöönpanoa koskevan pöytäkirjan (2020–2026) allekirjoittamisesta unionin puolesta ja niiden väliaikaisesta soveltamisesta (katso tämän virallisen lehden sivu 3).